cyanic-selkie/wikianc huggingface dataset:
నెట్‌ఫ్లిక్స్
ఉత్పత్తులు
2007లో నెట్‌ఫ్లిక్స్ డివిఆర్ వ్యాపార మార్గదర్శకులలో ఒకరైన ఆంథోనీ వుడ్‌ను నెట్‌ఫ్లిక్స్ ప్లేయర్ ను తయారుచేయడంలో నియమించింది, దీంతో స్ట్రీమింగ్ కంటెంట్‌ను కంప్యూటర్, ఇంటర్నెట్ లేకుండానే టెలివిజన్ సెట్‌లో నేరుగా ప్లే చేసుకోవచ్చు.
2011లో నెట్‌ఫ్లిక్స్ కొన్ని రిమోట్ కంట్రోల్‌ల కోసం నెట్‌ఫ్లిక్స్ బటన్‌ను ప్రవేశపెట్టింది, అనుకూల పరికరాల్లో నెట్‌ఫ్లిక్స్‌ను తక్షణమే యాక్సెస్ చేయడానికి వినియోగదారులను అనుమతిస్తుంది.
సర్వీసెస్
నెట్‌ఫ్లిక్స్ వీడియో ఆన్ డిమాండ్ స్ట్రీమింగ్ సేవను గతంలో వాచ్ నౌ అని పిలిచేవారు. కంప్యూటర్లలో నెట్‌ఫ్లిక్స్ వెబ్‌సైట్ ద్వారా టీవీ సిరీస్, చలనచిత్రాలను చందాదారులకు అనుమతిస్తుంది. అలాగే నెట్‌ఫ్లిక్స్ సాఫ్ట్‌వేర్ సపోర్ట్ చేసే ప్లాట్‌ఫామ్‌లతో సహా స్మార్ట్‌ఫోన్‌లు, టాబ్లెట్‌లు, డిజిటల్ మీడియా ప్లేయర్‌లు, వీడియో గేమ్ కన్సోల్‌లు, స్మార్ట్ టీవీలు.. ఇలా ఇంటర్నెట్ సదుపాయంతో ఉన్న ఏ డివైస్ లోనైనా వీక్షించవచ్చు.
మూలాలు
వర్గం:ఇంటర్నెట్ టెలివిజన్ స్ట్రీమింగ్ సేవలు వర్గం:వినోదం
బేకర్
బేకర్ ఒక ట్రేడ్ పర్సన్, ఓవెన్ లేదా ఇతర విధానాలతో వేడిచేసే పద్దతులను ఉపయోగించి రొట్టెలు మరియు పిండి తో చేసిన వాటిని వేడిమీద కాల్చి అమ్ముతాడు. బేకర్ పనిచేసే స్థలాన్ని బేకరీ అంటారు.
పురాతన చరిత్ర
సంవత్సరాలుగా ధాన్యాలు ప్రధానమైన ఆహారం కాబట్టి, బేకింగ్ పనులు చాలా పాతవి. అయితే, ఈస్ట్ నియంత్రణ అనేది చాలా కొత్తది. క్రీస్తుపూర్వం ఐదవ మరియు ఆరవ శతాబ్దాల నాటికి, పూర్వకాలపు గ్రీకులు చెక్కల మంటలతో వేడిచేసిన పొయ్యిలను ఉపయోగించేవారు; సంఘాలలో సాధారణంగా రొట్టెలను సంఘంలోని వారందరూ కలిసి ఒక పెద్ద పొయ్యిలో కాల్చేవారు. గ్రీకులు డజన్ల కొద్దీ వందల రకాల రొట్టెలను కాల్చేవారు; ఎథీనియస్ డెబ్బై రెండు రకాలను వివరించాడు.
సామగ్రి
బేకర్లు వివిధ రకాల సామాగ్రిని ఉపయోగిస్తున్నారు:
బేకర్స్ పీల్ - ఒక పెద్ద, చదునైన తెడ్డు, చెక్కతో కాని లోహంతో కాని చేసినదానిని, రొట్టెలను పొయ్యిలో పెట్టి బయటికి తీయడానికి ఉపయోగిస్తారు రోలింగ్ పిన్ - పిండిని రోల్ చేసి చదునుగా రొట్టె చేయడానికి ఉపయోగించే టూల్ పిండి స్కూప్స్ - పిండిని కలపడానికి, తీయడానికి లేదా కొలవడానికి ఉపయోగించే టూల్ బ్రష్‌లు - పిండి ముద్దలో ఎక్కువగా ఉన్న దానిని బ్రష్ చేసి గ్లేజింగ్ చేయడానికి టూల్ పిండి మరలు - ధాన్యాలను పిండి చేయడానికి ఉపయోగించే టూల్; చేతితో కొట్టి లేదా మెషిన్‌తో కాని చేయవచ్చు
యునైటెడ్ స్టేట్స్
యునైటెడ్ స్టేట్స్ డిపార్ట్మెంట్ ఆఫ్ లేబర్ వారి బ్యూరో ఆఫ్ లేబర్ స్టాటిస్టిక్స్ ప్రచురించిన ఆక్యుపేషనల్ అవుట్‌లుక్ హ్యండ్‌బుక్ ప్రకారం, 2014 లో యు.ఎస్. లో సంవత్సరానికి, $23,600 లేదా గంటకు $11.35 సగటు వేతనంతో పనిచేసే 185,300 రొట్టెల తయారీదారులు ఉన్నారు. యు.ఎస్. బేకర్లలో 28% ఏ సహాయం-లేకుండా బేకరీలలో లేదా టోర్టిల్లా తయారీలలో పనిచేస్తున్నారు; కిరాణా దుకాణాలలో 26% పనిచేస్తున్నారు; రెస్టారెంట్లు ఇతర ఆహార ప్రదేశాలలో 15% పనిచేస్తున్నారు; ఇక 5% మంది స్వయం ఉపాధితో జీవిస్తున్నారు. 2014లో యు.ఎస్. రొట్టె తయారీదారులలో దాదాపు 30% మంది పార్ట్‌టైంగా పనిచేశారు.
భారతదేశం
భారతదేశ ఆహార ప్రక్రియల రంగంలో అతిపెద్ద విభాగాలలో ఒకటిగా, బేకరీ పరిశ్రమ ఎంతో అభివృద్ధి, ఆవిష్కరణలను చేస్తూ ఉద్యోగాలకు గొప్ప అవకాశాలను అందిస్తోంది. రొట్టెలు, బిస్కెట్లు, కేకులు మరియు పేస్ట్రీలను మూడు విభాగాలుగా విభజించిన బేకరీ పరిశ్రమ 2018 లో మార్కెట్ విలువ 7.22 బిలియన్ డాలర్లకు చేరుకుంది. USA తరువాత రెండవ అతిపెద్ద బిస్కెట్ల ఉత్పత్తిదారుగా, భారతదేశం అంతర్జాతీయంగా కీలక పాత్ర పోషించింది, మరియు భారతీయ కంపెనీలు మరియు వ్యక్తుల వ్యవస్థాపక స్ఫూర్తితో ఇది బేకరీ రంగానికి అత్యంత ఉత్తేజకరమైన ప్రాంతాలలో ఒకటి. మారుతున్న వినియోగదారుల అలవాట్లు మరియు జీవనశైలి భారతదేశంలో బేకరీ పరిశ్రమను రూపొందిస్తున్నాయి. ప్రపంచ ధోరణిలో భాగంగా, ఆరోగ్యకరమైన ఉత్పత్తులు మరియు ప్రత్యామ్నాయాలకు ఎక్కువ డిమాండ్ ఉంది, ప్రత్యేకించి బేకరీ వస్తువుల విషయానికి వస్తే, ఇప్పుడు ఇవి సాధారణంగా రోజువారీగా వినియోగించబడుతున్నాయి. అధిక వినియోగ రేటుతో, కస్టమర్లు బేకరీ పదార్ధాలను ‘తప్పుకాదనే భావనతో’ కావాలని కోరుకుంటారు మరియు ఎక్కువగా బంకగా లేని పదార్ధాలను లేదా మల్టీగ్రెయిన్ మొత్తం-గోధుమతో చేసిన ప్రత్యామ్నాయ పదార్ధాలతో తయారు చేసిన ఆహారాలను ఆశిస్తారు. రుచి ఆవిష్కరణలకీ ఆరోగ్యకరమైన ఎంపికలతో పాటు, ముఖ్యంగా వెయ్యేళ్ళ దాకా ఎప్పుడూ క్రొత్త రుచులు అనుభవాలు కావాలని కోరుకుంటారు.
మూలాలు
వర్గం:ఆహార పదార్థాలు వర్గం:ఫలహారాలు
దుర్గ
దుర్గ (సంస్కృతం: दुर्गा) ప్రధాన హిందూ దేవత. మాతృ దేవత మహాదేవి ప్రధాన అంశంగా పూజించబడుతుంది. ఆదిశక్తి అయిన అమ్మవారిని తల్లి, దేవి, శక్తి, ఆదిశక్తి, భవాని, భగవతి, మాతా, మాతా రాణి, జగత్ జననీ, జగదాంబ, పరమేశ్వరి, పరమ సనాతనీ దేవి మొదలైన పేర్లతో కూడా భక్తులు కొలుస్తారు.
భారత స్వాతంత్ర్యోద్యమ సమయంలో బంకిం చంద్ర ఛటర్జీ రచించిన జాతీయ గీతం వందేమాతరం వెనుక మాతృ దేవతగా దుర్గ ప్రేరణ ఉంది. అలాగే భారత జాతీయవాదంలో దుర్గ అమ్మవారు ఉంది, ఇక్కడ భారత మాత అంటే దుర్గ రూపంగా పరిగణించబడుతుంది. ఇది పూర్తిగా లౌకికమైనది. ఆమె పాప్ కల్చర్, జై సంతోషి మా వంటి బ్లాక్ బస్టర్ బాలీవుడ్ సినిమాలలో ఉంది. భారత సైన్యం "దుర్గా మాతా కి జై!", "కాళి మాతా కీ జై!" వంటి హిందుస్థానీ పదబంధాలను ఉపయోగిస్తుంది. ఏ స్త్రీ అయినా న్యాయం కోసం పోరాడటానికి ఒక కారణాన్ని తీసుకుంటే ఆమెలో దుర్గా ఆత్మ ఉంటుంది.
దుర్గ అష్టోత్రం
ఓం దుర్గాయై నమః
ఓం శివాయై నమః
ఓం మహాలక్ష్మ్యై నమః
ఓం మహాగౌర్యై నమః
ఓం చండికాయై నమః
ఓం సర్వఙ్ఞాయై నమః
ఓం సర్వాలోకేశ్యై నమః
ఓం సర్వకర్మ ఫలప్రదాయై నమః
ఓం సర్వతీర్ధ మయాయై నమః
ఓం పుణ్యాయై నమః
ఓం దేవ యోనయే నమః
ఓం అయోనిజాయై నమః
ఓం భూమిజాయై నమః
ఓం ఆధారశక్త్యై నమః
ఓం అనీశ్వర్యై నమః
ఓం నిర్గుణాయై నమః
ఓం నిరహంకారాయై నమః
ఓం సర్వగర్వవిమర్దిన్యై నమః
ఓం సర్వలోకప్రియాయై నమః
ఓం వాణ్యై నమః
ఓం సర్వవిధ్యాది దేవతాయై నమః
ఓం పార్వత్యై నమః
ఓం దేవమాత్రే నమః
ఓం వనీశ్యై నమః
ఓం వింధ్య వాసిన్యై నమః
ఓం తేజోవత్యై నమః
ఓం మహామాత్రే నమః
ఓం కోటిసూర్య సమప్రభాయై నమః
ఓం దేవతాయై నమః
ఓం వహ్నిరూపాయై నమః
ఓం సతేజసే నమః
నంద్యాల లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7శాసనసభా నియోజకవర్గములు ఉన్నాయి.
దుర్గ
దుర్గ అష్టోత్రం
ఓం గుణాశ్రయాయై నమః
నంద్యాల లోక్‌సభ నియోజకవర్గం
దీని పరిధిలోని అసెంబ్లీ నియోజకవర్గాలు
2007లో లోక్ సభ నియోజకవర్గాలు పునర్వవ్యవస్థీకరించే వరకు ప్రకాశం జిల్లాలోని గిద్దలూరు అసెంబ్లీ నియోజకవర్గం కూడా నంద్యాల లోక్‌సభ నియోజకవర్గములో భాగంగా ఉండేది. పునర్వవస్థీకరణలో భాగంగా దాన్ని ఒంగోలు లోక్‌సభ నియోజకవర్గంలో కలిపారు.
దుర్గ
దుర్గ అష్టోత్రం
ఓం గుణత్రయవివర్జితాయై నమః
నంద్యాల లోక్‌సభ నియోజకవర్గం
నియోజకవర్గం నుంచి గెలుపొందిన అభ్యర్థులు
! లోక్‌సభ ! ఎన్నికలు ! కాలము ! గెలిచిన అభ్యర్థి ! పార్టీ ! సమీప ప్రత్యర్థి ! పార్టీ ! ఆధిక్యత
దుర్గ
దుర్గ అష్టోత్రం
ఓం కాంతాయై నమః
నంద్యాల లోక్‌సభ నియోజకవర్గం
2009 ఎన్నికలు
2009 ఎన్నికలలో కాంగ్రెస్ పార్టీ తరఫున ఎస్.పి.వై.రెడ్డి పోటీ చేస్తున్నాడు. ప్రజారాజ్యం పార్టీ నుండి ఇది వరకు తెలుగుదేశం పార్టీ తరఫున 3 సార్లు విజయం సాధించిన భూమా నాగిరెడ్డి బరిలో ఉన్నాడు. కాంగ్రెస్ అభ్యర్థి అయిన ఎస్.పి.వై రెడ్డి 400023 ఓట్లు సాధించి సమీప ప్రత్యర్థి అయిన నాశ్యం మహామ్మద్ ఫరూఖ్ పై 90,847 ఓట్లు మెజారిటీతో విజయం సాధించారు.
దుర్గ
దుర్గ అష్టోత్రం
ఓం సర్వసంహార కారిణ్యై నమః
ఓం ధర్మఙ్ఞానాయై నమః
ఓం ధర్మనిష్టాయై నమః
ఓం సర్వకర్మవివర్జితాయై నమః
ఓం కామాక్ష్యై నమః
ఓం కామక్రోధ వివర్జితాయై నమః
ఓం శాంకర్యై నమః
ఓం శాంభవ్యై నమః
ఓం శాంతాయై నమః
ఓం చంద్రసుర్యాగ్నిలోచనాయై నమః
ఓం సుజయాయై నమః
ఓం జయాయై నమః
ఓం భూమిష్ఠాయై నమః
ఓం జాహ్నవ్యై నమః
ఓం జనపూజితాయై నమః
ఓం శాస్త్రాయై నమః
ఓం శాస్త్రమయాయై నమః
ఓం నిత్యాయై నమః
ఓం శుభాయై నమః
ఓం చంద్రార్ధమస్తకాయై నమః
ఓం భారత్యై నమః
ఓం భ్రామర్యై నమః
ఓం కల్పాయై నమః
ఓం కృష్ణ పింగళాయై నమః
ఓం బ్రాహ్మ్యై నమః
ఓం నారాయణ్యై నమః
ఓం చంద్రామృత పరివృతాయై నమః
ఓం ఇందిరాయై నమః
ఓం మహామాయాయై నమః
ఓం జగత్సృష్ట్యాధికారిణ్యై నమః
ఓం బ్రహ్మాండ కోటి సంస్థానాయై నమః
ఓం కామిన్యై నమః
ఓం కమలాలయాయై నమః
ఓం కాత్యాయన్యై నమః
ఓం కలాతీతాయై నమః
ఓం కాలసంహారకారిణ్యై నమః
ఓం యోగానిష్ఠాయై నమః
ఓం యోగిగమ్యాయై నమః
ఓం యోగధ్యేయాయై నమః
ఓం ఙ్ఞానరూపాయై నమః
ఓం నిరాకారాయై నమః
ఓం భక్తాభీష్ట ఫలప్రదాయై నమః
ఓం భూతాత్మికాయై నమః
ఓం భూతమాత్రే నమః
ఓం భూతేశ్యై నమః
ఓం భూతధారిణ్యై నమః
ఓం స్వధానారీ మధ్యగతాయై నమః
ఓం షడాధారాధి వర్ధిన్యై నమః
ఓం మోహితాయై నమః
ఓం అంశుభవాయై నమః
ఓం శుభ్రాయై నమః
ఓం సూక్ష్మాయై నమః
ఓం మాత్రాయై నమః
ఓం నిరాలసాయై నమః
ఓం నిమగ్నాయై నమః
ఓం నీలసంకాశాయై నమః
ఓం నిత్యానందిన్యై నమః
ఓం హరాయై నమః
ఓం పరాయై నమః
ఓం సర్వఙ్ఞానప్రదాయై నమః
ఓం అనంతాయై నమః
ఓం సత్యాయై నమః
ఓం దుర్లభ రూపిణ్యై నమః
ఓం సరస్వత్యై నమః
ఓం సర్వగతాయై నమః
ఓం సర్వాభీష్టప్రదాయిన్యై నమః
ఇతి శ్రీ దుర్గ అష్టోత్రం సంపూర్ణం ||
మూలాలు
వర్గం:హిందూ దేవతలు
నిసార్ (ఉపగ్రహం)
నాసా ఇస్రో సింథటిక్ ఎపర్చరు రాడార్ (NISAR) మిషన్ ద్వంద్వ-పౌనఃపున్యం కలిగిన సింథటిక్ ఎపర్చరు రాడార్‌ను సంయుక్తంగా అభివృద్ధి చేయడానికి, దాన్ని భూ పరిశీలన ఉపగ్రహంపై ఉంచి అంతరిక్షం లోకి ప్రయోగించడానికీ నాసా ఇస్రో లు ఉమ్మడిగా చేపట్టిన ప్రాజెక్టు. ద్వంద్వ ఫ్రీక్వెన్సీలను ఉపయోగించే మొదటి రాడార్ ఇమేజింగ్ ఉపగ్రహంగా ఈ ఉపగ్రహం గుర్తింపు పొందుతుంది. ఇది రిమోట్ సెన్సింగ్ కోసం, భూమిపై సహజ ప్రక్రియలను గమనించడానికీ, అర్థం చేసుకోవడానికీ ఉపయోగపడుతుంది. ఉదాహరణకు, దాని ఎడమవైపు ఉండే సాధనాలు అంటార్కిటిక్ క్రయోస్పియర్‌ను అధ్యయనం చేస్తాయి. US$1.5 బిలియన్ల మొత్తం వ్యయమయ్యే నిసార్, ప్రపంచంలోనే అత్యంత ఖరీదైన భూ పరిశీలక ఉపగ్రహం అవుతుంది.
అవలోకనం
నిసార్ ఉపగ్రహం, అధునాతనమైన రాడార్ ఇమేజింగ్‌ను ఉపయోగించి భూమి పైని నేల, మంచుల ఎత్తును 5 నుండి 10 మీటర్ల రిజల్యూషన్‌లో కొలుస్తుంది. నెలకు 4 నుండి 6 సార్లు ఇది కొలుస్తుంది. పర్యావరణ వ్యవస్థ లోని అవాంతరాలు, మంచు పలకల పతనం, భూకంపాలు, సునామీలు, అగ్నిపర్వతాలు, కొండచరియలు విరిగిపడడం వంటి సహజ ప్రమాదాలతో సహా గ్రహపు అత్యంత సంక్లిష్టమైన సహజ ప్రక్రియలలో కొన్నింటిని పరిశీలించడానికి, కొలవడానికీ దీన్ని రూపొందించారు.
నిసార్ నుండి డేటా అంతా ఉచితంగా అందుబాటులో ఉంటుంది. మామూలు రోజుల్లో 1 నుండి 2 రోజుల తర్వాత ఈ డేటా అందుబాటు లోకి వస్తుంది. ప్రకృతి వైపరీత్యాల వంటి అత్యవసర పరిస్థితుల్లో గంటల వ్యవధిలోనే అందిస్తారు.
ఉపగ్రహం మూడు-అక్షాల స్థిరీకరణలో ఉంటుంది. ఇది 12 m మెష్ యాంటెన్నాను ఉపయోగిస్తుంది. L- S- మైక్రోవేవ్ బ్యాండ్‌లు రెండింటిలోనూ ఇది పనిచేస్తుంది. ఎపర్చరు మెష్ రిఫ్లెక్టర్ (యాంటెన్నా)ని నార్త్‌రోప్ గ్రుమ్మాన్ కు చెందిన ఆస్ట్రో ఏరోస్పేస్ సంస్థ సరఫరా చేస్తుంది.
ఈ ఉపగ్రహాన్ని 2024లో భారతదేశం నుండి GSLV Mk II ద్వారా ప్రయోగిస్తారు. ఇది సూర్య-సమవర్తన కక్ష్యలో పరిభ్రమిస్తుంది. మిషన్ జీవితకాల అంచనా మూడు సంవత్సరాలు. ప్రాజెక్ట్ డిజైన్ ధ్రువీకరణ దశలో మొదటి అంగను దాటింది. నాసా దీన్ని సమీక్షించి, ఆమోదించింది.
ప్రాజెక్టు వ్యయంలో ఇస్రో వాటా సుమారు inr 7880000000 కాగా, నాసా వాటా సుమారు US$808 మిలియన్లు.
మూలాలు
వర్గం:భూ పరిశీలక ఉపగ్రహాలు వర్గం:ఇస్రో ప్రయోగించిన ఉపగ్రహాలు
జామా మసీదు (గోల్కొండ)
జామా మసీదు (సఫా మసీదు) తెలంగాణ రాజధాని హైదరాబాద్‌లోని గోల్కొండ లో ఉన్న ఐదు శతాబ్దాల నాటి మసీదు. మొదటి కుతుబ్ షాహి పాలకుడు సుల్తాన్ కులీ కుతుబ్ షా కాలంలో బహమనీ సుల్తానుల వద్ద గవర్నర్ గా ఉన్న సమయంలో 1518లో ఈ మసీదు నిర్మించారు.
చరిత్ర
1518 (924 హిజ్రీ)లో సుల్తాన్ కులీ కుతుబ్ షా (తరువాతికాలంలో మొదటి కుతుబ్ షాహి పాలకుడు) బహమనీ సుల్తాన్ మహమూద్ షా బహమనీ II దగ్గర తెలంగాణ ప్రాంతానికి గవర్నర్ గా ఉన్నప్పుడు గోల్కొండ కోటను పునర్నిర్మించారు. అదే సంవత్సరం ఆ నగరానికి ముహమ్మద్ నగర్ అని పేరు కూడా పెట్టారు. ఆ ప్రాంతంలో "సఫా మసీదు" పేరుతో ఒక మసీదును నిర్మించడంతోపాటు తరువాతికాలంలో దానిని జామా మసీదు అని పిలిచారు. 1543లో సుల్తాన్ కులీ వారసుడు జంషీద్ కులీ కుతుబ్ షా చెప్పుడుమాటలతో గోల్కొండ కోట క్విలాదార్ మీర్ మహ్మద్ హమదానీ ప్రార్థనలలో ఈ మసీదులో సుల్తాన్ కులీ హత్య చేయబడ్డాడు.
ఆర్కిటెక్చర్
బహమనీల కాలంలో హైదరాబాద్‌లో బహమనీ శైలిలో నిర్మించిన ఏకైక మసీదు ఇది. మసీదు ప్రవేశ ద్వారంపై ఒకే గోపురం ఉంటుంది. మసీదు లోపల గ్రానైట్ స్లాబ్‌లతో చదునుగా చేయబడింది. ఒక పెద్ద గది నాలుగు నడవలు, ఐదు తోరణాలతో విభజించబడింది.
హిప్నాటిజం
thumb|100px|జేమ్స్ బ్రెయిడ్. హిప్నాటిజం అంటే సమ్మోహన విద్య. ఇంగ్లాండ్ దేశపు డాక్టర్ జేమ్స్ బ్రెయిడ్ దీనికి శాస్త్రీయంగా వివరించాడు. హిప్నాటిజం అంటే మాటల ద్వారా, కంఠస్వరం ద్వారా, ఎదుటివారి మనస్సుపై ప్రభావాన్ని కలుగజేసి, వారి మనస్సులపైన, శరీరంపైన వారికే నియంత్రణ కోల్పోయేటట్లు చేయడమే. అలా నియంత్రణ తప్పిన వ్యక్తులు నిద్రావస్థలోకి వెళ్ళి స్పృహ లేకుండానే హిప్నాటిస్ట్ ఏం చేయమంటే అది చేస్తారు అని అనుకోవడం ఒక అపోహ. నియంత్రణ తప్పినా కూడా వారి నిబంధనల్ని దాటి ప్రవర్తించలేరు. హిప్నాటిజం ద్వారా వ్యాధులను నయం చేసే పద్ధతిని జర్మన్ దేశస్తుడైన ఫెడరిక్ ఆంటోన్ మెస్మర్ కనిపెట్టాడు. దీన్నే మెస్మరిజం అంటారు. శారీరక, మానసిక వ్యాధులను నయం చేయడానికి హిప్నోథెరఫీ వాడుకలోకి వచ్చింది.
ఎవరిని సమ్మోహితుడిని చేయాలని అనుకొంటారో ఆ వ్యక్తి తాను ఏమి చెపితే అది తప్పక పాటించే స్థితిలో ఉన్నప్పుడు సమ్మోహితుడిని చేయడం సాధ్యమవుతుంది. ‘‘నీవు మంచి నిద్రలోకి పోతున్నావు’’ అని చెపితే అతడు చాలా గాఢమైన నిద్రలోకి పోవచ్చు. ఈ నిద్ర గాఢమైనప్పుడు అది ‘‘సమాధి’’ స్థితి లాంటిది కూడా కావచ్చు. అలాంటి స్థితిని హిప్నాటిక్‌ ట్రాన్స్‌ అంటారు. గ్రీకు భాషలో హిప్నో అంటే నిద్ర. హిప్నాసిస్‌ అంటే సహజమైన నిద్ర వలె గాక సూచన ద్వారా నిద్ర పోయేలా చేయడం. ఈ నిద్ర సహజమైన నిద్ర కాదు. ఈ స్థితిలో వ్యక్తి ఇంద్రియాలన్నీ సహజస్థితిలో కంటే చురుకుగా పని చేస్తాయి. సాధారణంగా జ్ఞాపకం రాని ఎంతో పాత సంగతులు జ్ఞాపకం వస్తాయి. అసాధారణంగా నొప్పిని భరించగలిగే స్థితి ఉంటుంది. హిప్నటైజ్‌ చేసి మత్తు ఇవ్వకుండా ఆపరేషన్లు చేసిన సందర్భాలు ఉన్నాయి. హిప్నాటిజం ద్వారా వ్యాధులను నయం చేయడం హిప్నో థెరపీ.
డాక్టర్ ఎన్ డైలే అనే ఆంగ్లేయుడు భారతదేశంలో హిప్నాటిజం వ్యాప్తికి విశేష కృషిచేశాడు. ఆయన 19వ శతాబ్దంలో మత్తుమందును కనిపెట్టక ముందు రోగులను హిప్నాటైజ్ చేసి, వారికి ఏమాత్రం నొప్పిలేని విధంగా శస్త్ర చికిత్సలు చేసేవాడు. ఆ పద్ధతిలో ఆయన ప్రపంచవ్యాప్తంగా దాదాపు 300 ఆపరేషన్లు నొప్పి తెలియకుండా చేసి సంచలనం సృష్టించాడు. హిప్నాటిస్ట్ నేరాలు చేయదలచుకుంటే వశీకరణకు లోబడిన వారిని దీర్ఘసుషుప్తిలోకి తీసుకుపోయి తన ఇష్టం వచ్చినట్లు చేయించగలడు. అందుకే బ్రిటీష్ ప్రభుత్వం 1952లో హిప్నాటిజం చట్టం రూపొందించింది. దీని ప్రకారం శాస్త్రీయ ప్రయోజనాలకోసమో, లేక రోగులకు వైద్యం చేయడానికో తప్ప వేరే దురుద్దేశాల కోసం హిప్నాటిజాన్ని వాడకూడదు. ప్రస్తుతం అనేకమంది హిప్నాటిజాన్ని వృత్తిగా స్వీకరించి, అనేక మ్యాజిక్కులు చేసి ప్రేక్షకులకు వినోదం అందిస్తున్నారు. thumb|150 px|ఒక [[షామన్ స్త్రీ తన గాంగ్ (డప్పు) వాయించి, ట్రాన్స్‌లోకి వెళ్ళేందు చేసే ప్రక్రియ. ]]
సెల్ఫ్ హిప్నాటిజం
తమకు తామే సలహాలు ఇచ్చుకోవడం ద్వారా ప్రశాంతతను పొందడం దీని ప్రత్యేకత. ఈ ప్రక్రియ ముఖ్యంగా ధూమపానం, తాగుడు, మాదక ద్రవ్యాల సేవనం వంటి దురలవాట్ల నుంచి దూరం కావడానికి ఇది బాగా ఉపయోగపడుతుంది.
మూలాలు
వర్గం:మానసిక శాస్త్రము వర్గం:వైద్యము వర్గం:కళలు
అక్కచెరువుపాలెం
అక్కచెరువుపాలెం: ప్రకాశం జిల్లా, జరుగుమల్లి మండలానికి చెందిన రెవెన్యూయేతర గ్రామం.
సమీప గ్రామాలు
చోడవరం 4 కి.మీ, నరసింగోలు 5 కి.మీ, చతుకుపాడు 5 కి.మీ, గోగినేనివారిపాలెం 5 కి.మీ.
అహ్మద్ ఖాన్
అహ్మద్ ఖాన్ (జననం 3 జూన్ 1974) భారతదేశానికి చెందిన కొరియోగ్రాఫర్, నిర్మాత, దర్శకుడు, రచయిత. ఆయన మొదటి నటుడిగా సినీరంగంలోకి అడుగుపెట్టి ఆ తరువాత కొరియోగ్రాఫర్ గా, సినీ రచయితగా, నిర్మాతగా, దర్శకుడిగా వివిధ భాద్యతలు నిర్వహించాడు. అహ్మద్ ఖాన్ 2019లో స్టార్ ప్లస్‌లోని షో నాచ్ బలియే 9 సెలబ్రిటీ డ్యాన్స్ షో న్యాయనిర్ణేతగా వ్యవహరించాడు.
అవార్డులు
సినిమాలు
టెలివిజన్
హంస జీవరాజ్ మెహతా
హంస జీవరాజ్ మెహతా (3 జూలై 1897 - 4 ఏప్రిల్ 1995) భారతదేశానికి చెందిన సంస్కరణవాది, సామాజిక కార్యకర్త, విద్యావేత్త, స్వాతంత్ర్య సమరయోధురాలు, స్త్రీవాది, రచయిత.
జీవిత విశేషాలు
హంసా మెహతా 1897 జూలై 3 న ఒక నాగర్ బ్రాహ్మణ కుటుంబంలో జన్మించింది. ఈమె బరోడా రాష్ట్రానికి చెందిన దివాన్ మనుభాయ్ మెహతాకు కుమార్తె. మొదటి గుజరాతీ నవల అయిన కరణ్ ఘెలో రచయిత నందశంకర్ మెహతాకు మనవరాలు.
ఆమె 1918లో తత్వశాస్త్రంలో పట్టభద్రురాలైంది. ఆమె ఇంగ్లాండ్‌లో జర్నలిజం, సోషియాలజీని అభ్యసించింది. ఆమె 1918 లో, సరోజినీ నాయుడును, 1922లో మహాత్మా గాంధీని కలుసుకుంది.
ఆమె, ప్రముఖ వైద్యుడు జీవరాజ్ నారాయణ్ మెహతా ను వివాహం చేసుకుంది. అమెరికాలో జరిగిన అనేక మహిళా సదస్సులలో పాల్గొని మహిళలు పురుషులతో సమానము అని ధైర్యంగా తన భావాలు వ్యక్తపరిచింది.1950 సంవత్సరంలో సంయుక్త మానవ హక్కుల సంఘం ( Human Rights Commission of the United Nations) ఉపాధ్యక్షురాలిగా పనిచేసింది. ఆమె భారతదేశంలో 1945 నుండి 1960 వరకు వివిధ పదవులను నిర్వహించారు - SNDT మహిళా విశ్వవిద్యాలయం వైస్-ఛాన్సలర్, ఆల్ ఇండియా సెకండరీ బోర్డ్ ఆఫ్ ఎడ్యుకేషన్ సభ్యురాలు, ఇంటర్ యూనివర్సిటీ బోర్డ్ ఆఫ్ ఇండియా ప్రెసిడెంట్ మరియు బరోడా మహారాజా సాయాజీరావు యూనివర్సిటీ వైస్-ఛాన్సలర్ గా కూడా పనిచేశారు.
స్వాతంత్ర్య ఉద్యమంలో
హంసా మెహతా విదేశీ బట్టలు, మద్యం విక్రయించే దుకాణాల పికెటింగ్‌ను నిర్వహించింది. మహాత్మా గాంధీ సలహాను అనుసరించి ఇతర స్వాతంత్ర్య ఉద్యమ కార్యక్రమాలలో పాల్గొంది. 1932లో ఆమెను భర్తతో పాటు బ్రిటీష్ వారు అరెస్టు చేసి జైలుకు పంపారు. తరువాత ఆమె బొంబాయి శాసన మండలికి ఎన్నికయింది.
రచనలు
ఆమె గుజరాతీలో అరుణ్ణు అద్భుత్ స్వప్న (1934), బబ్లానా పరాక్రమో (1929), బాలవర్తావలి పార్ట్ 1-2 (1926, 1929) వంటి అనేక పిల్లల పుస్తకాలను రచించింది. ఆమె వాల్మీకి రామాయణంలోని కొన్ని పుస్తకాలను (అరణ్యకాండ, బాలకాండ, సుందరకాండ) అనువదించింది. ఆమె గలివర్స్ ట్రావెల్స్‌తో సహా అనేక ఆంగ్ల కథలను అనువదించింది. ఆమె షేక్స్పియర్ కొన్ని నాటకాలను కూడా స్వీకరించింది. ఆమె వ్యాసాలు సేకరించి కేత్లాక్ లేఖో (1978) గా ప్రచురించబడ్డాయి.
గ్రంథ పట్టిక
గుజరాతీ, హిందీ, తమిళం లో
ఆంగ్లం లో
అనువాదం
ఆంగ్లంలోకి
అవార్డులు
హన్సా మెహతాకు 1959లో పద్మభూషణ్ లభించింది.
మూలాలు
వర్గం:భారత స్వాతంత్ర్య సమర యోధులు వర్గం:రచయితలు వర్గం:స్త్రీవాదులు వర్గం:స్త్రీవాద రచయితలు
తెలంగాణ రాష్ట్ర వ్యవసాయ పరిశ్రమల అభివృద్ధి సంస్థ
ప్రారంభం
2015 ఏప్రిల్ 15న ఈ సంస్థ స్థాపించబడింది. ఇది పశువైద్య కార్యకలాపాలు మినహా వ్యవసాయ, పశుసంవర్ధక సేవా కార్యకలాపాలలో పాలుపంచుకుంది.
మూలాలు
వర్గం:తెలంగాణ ప్రభుత్వ సంస్థలు వర్గం:తెలంగాణ ప్రభుత్వం వర్గం:2015 స్థాపితాలు
కర్నూలు లోక్‌సభ నియోజకవర్గం
alt=23 - Telugu Talli Statue with Kondareddy Buruju as background.JPG|thumb|కర్నూలు లోని కొండారెడ్డి బురుజు ఆంధ్రప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి.
నియోజకవర్గం నుంచి గెలుపొందిన అభ్యర్థులు
! లోక్‌సభ ! కాలము ! గెలిచిన అభ్యర్థి ! పార్టీ
2009 ఎన్నికలు
2009 ఎన్నికలలో కాంగ్రెస్ పార్టీ తరఫున కోట్ల సూర్యప్రకాశ్ రెడ్డి పోటీ చేశారు. ఆయన సమీప తెలుగుదేశం ప్రత్యర్థి అయిన బి.టి.నాయుడు పై విజయం సాధించాడు. !సంవత్సరం !అసెంబ్లీ నియోజకవర్గం సంఖ్య !పేరు !నియోజక వర్గం రకం !గెలుపొందిన అభ్యర్థి పేరు !లింగం !పార్టీ !ఓట్లు !ప్రత్యర్థి పేరు !లింగం !పార్టీ !ఓట్లు
మూలాలు
వర్గం:కర్నూలు
మాగంటి బాపినీడు
right|thumb|200px|అన్నపూర్ణ, బాపినీడు
మాగంటి బాపినీడు స్వాతంత్ర్య పోరాటంలో పాల్గొన్న అగ్రశ్రేణి నాయకుడు. తెలుగులో విజ్ఞాన సర్వస్వాన్ని "ఆంధ్ర సర్వస్వము" అన్న పేరుతో ఎంతో వ్యయ ప్రయాసలకు ఓర్చి ప్రచురించాడు. ప్రత్యేక ఆంధ్ర రాష్ట్రం కోసం పోరాడిన తొలితరం నాయకులలో ఒకడు. ఇతని భార్య మాగంటి అన్నపూర్ణాదేవి కూడా స్వాతంత్ర్య పోరాటంలో పాల్గొన్నది. ఆమె మంచి రచయిత్రి, సమాజ సేవిక.
జననం, విద్య
బాపినీడు 1895లో ఆగస్టు 14న పశ్చిమ గోదావరి జిల్లా చాటపర్రు గ్రామంలో ఒక వ్యవసాయ కుటుంబంలో జన్మించాడు. ముందు చూపు కలిగిన అతని కుటుంబం కలకత్తాలో అతని విద్యాభ్యాసానికి ఏర్పాటు చేసింది. అక్కడ అనేక రచయితల పరిచయం లభించింది. తరచు శాంతినికేతన్ సందర్శించేవాడు. తరువాత అతను "ఇండియన్ డిఫెన్సు కార్ప్స్"లో చేరాడు. అలాంటి మిలిటరీ శిక్షణ పొందిన మొదటి ఆంధ్రుడు అతనే. కలకత్తాలో అనేక సాంస్కృతిక కార్యక్రమాలలో పాల్గొనేవాడు. బెంగాల్ ఆంధ్రా అసోసియేషన్‌కు కార్యదర్శిగా పని చేశాడు.
1920 లో వీరు అన్నపూర్ణాదేవి ని పెండ్లాడాడు.వివాహం తరువాత బాపినీడు వ్యవసాయ రంగంలో ఉన్నత చదువులకు అమెరికా వెళ్ళాడు. మల్లాడి సత్యలింగ నాయకర్ స్థాపించిన ధార్మిక సంస్థ వారి "మల్లాడి సత్యలింగం ప్రతిభా విద్యార్ధి"గా ఉపకార వేతనం పొందుతూ "న్యూయార్క్ స్టేట్ కాలేజి ఆఫ్ అగ్రికల్చర్"లో బి.ఎస్‌.సి చదివాడు. కాలిఫోర్నియా విశ్వవిద్యాలయంలో ఎమ్.ఎస్‌.సి పూర్తి చేశాడు. ప్రొఫెసర్ వెబర్ అనే పండ్ల నిపుణుని వద్ద పని చేశాడు. కార్నెల్ విశ్వవిద్యాలయం స్కాలర్‌షిప్పు లభించింది. కార్నెల్ విశ్వవిద్యాలయం అంతర్జాతీయ వ్యవసాయక సంఘం (International Agricultural Society of the Cornell University) కి అతను స్థాపకుడు, మొదటి ప్రెసిడెంట్ కూడాను. కాలిఫోర్నియాలో హిందూస్తాన్ అసోసియేషన్ ప్రెసిడెంట్‌గా పనిచేశాడు. మూడు సంవత్సరాల తరువాత బాపినీడు భారతదేశం తిరిగి వస్తూ మధ్యలో జపాన్ దేశాన్ని సందర్శించాడు. బొంబాయిలో అతను స్టీమర్ దిగిన వెంటనే ఆయన భార్య మగంటి అన్నపూర్ణా దేవి ప్రోత్సాహంతో ఆమె తెచ్చిన ఖద్దరు బట్టలు ధరించి తన విదేశి దుస్తులు (కోటు, బూటు) సముద్రంలో విసిరివేసారు. 1927లో అతని భార్య అనారోగ్యంతో మరణంచింది. ఆమె అతని దీక్షాకార్యక్రమాలలో చేదోడుగా ఉన్న ప్రతిభాశాలిని మరియు స్వాతంత్ర సమర యోధురాలు, సమాజ సేవిక, రచయిత్రి. ఈమె మరణానంతరం 1933లో అన్నపూర్ణాదేవి లేఖలు అనే పేరుతో ఒక పుస్తకంగా ప్రచురించాడు. ఈ పుస్తకానికి పరిచయవాక్యాలు ఉన్నవ లక్ష్మీనారాయణ వ్రాశాడు.
స్వాతంత్ర పోరాటం
బాపినీడు 1923లో భారత జాతీయ కాంగ్రెస్ పార్టీలో చేరాడు. 1928 లో ఆచార్య ఎన్. జి. రంగా తో కలసి కిసాన్ ఉద్యమం ప్రాంభించాడు. "ఆంధ్ర రైతు సభ" మొట్టమొదటి కార్యదర్శిగా పనిచేశాడు. గోదావరి-కృష్ణా సెటిల్మెంట్ సెంట్రల్ కమిటీలో చురుకుగా పనిచేశాడు. కిసాన్ ఉద్యమాలు నడిపినందుకు ఆరు నెలలు జైలు శిక్ష అననుభవించాడు.
1931 లో ఉప్పు సత్యాగ్రహ ఉద్యమంలో పాల్గొని ఒక ఏడాది పాటు జైలులోఉన్నారు. 1937లో మద్రాసు శాసనసభకు ఎన్నికయ్యాడు. 1942 లో క్విట్ ఇండియా ఉద్యమంలో పాల్గోని జైలు శిక్ష అననుభవించాడు.
బాపినీడు ఆంధ్ర విశ్వవిద్యాలయం సిండికేట్ మెంబరుగాను, ఆంధ్ర హరిజన సేవక సంఘం కార్యదర్శిగాను కూడా పనిచేశాడు.
బయటి లింకులు
వర్గం:1895 జననాలు వర్గం:తెలుగువారిలో స్వాతంత్ర్య సమర యోధులు వర్గం:పశ్చిమ గోదావరి జిల్లా స్వాతంత్ర్య సమర యోధులు వర్గం:పశ్చిమ గోదావరి జిల్లా పుస్తక ప్రచురణకర్తలు వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు వర్గం:ఆంధ్ర రాష్ట్ర ఉద్యమంలో పాల్గొన్నవారు
సయ్యద్ మొయినుద్దీన్
సయ్యద్ క్వాజా మొయినుద్దీన్ (1924 – 1978 అక్టోబరు 1) తెలంగాణ రాష్ట్రానికి చెందిన ఫుట్‌బాల్ క్రీడాకారుడు. 1952లో జరిగిన సమ్మర్ ఒలింపిక్స్‌లో పురుషుల టోర్నమెంట్‌ విభాగంలో పాల్గొన్నాడు.
జననం
సయ్యద్ మొయినుద్దీన్ 1924లో తెలంగాణ రాష్ట్ర రాజధాని హైదరాబాదు లో జన్మించాడు.
ఉద్యోగం
36 సంవత్సరాలపాటు పోలీసు శాఖలో పనిచేసి, 1977లో ఇన్‌స్పెక్టర్‌గా పదవీ విరమణ పొందాడు.
క్రీడారంగం
సయ్యద్ అబ్దుల్ రహీమ్ దగ్గర శిక్షణ పొందిన సయ్యద్ మొయినుద్దీన్ హైదరాబాద్ ఎలెవన్ హంటర్స్, స్టూడెంట్ అథ్లెటిక్ క్లబ్, హైదరాబాద్ పోలీసు జట్టులకు ప్రాతినిధ్యం వహించాడు. 1963 వరకు వివిధ జట్టులలో ఆటగాడిగా కొనసాగాడు. స్పాన్సర్ లేకపోవడం వల్ల 1948 ఒలింపిక్స్‌లో పాల్గొనలేకపోయిన మొయినుద్దీన్ 1952లో జరిగిన ఒలింపిక్స్‌లో సైలెన్ మన్నా, 1954లో జరిగిన ఆసియా గేమ్స్‌లో ఆడాడు. 1954లో స్వీడన్, 1955లో రష్యాపై స్వదేశంలో జరిగిన మ్యాచ్ లలో కెప్టెన్‌గా వ్యవహరించాడు.
కుటుంబం
సయ్యద్ ఖాజా మొయినుద్దీన్ కుమారుడు సయ్యద్ లతీఫుద్దీన్ ఫుట్‌బాల్ ఆటలో భారతదేశపు టాప్ లెఫ్ట్ వింగర్‌గా ప్రశంసించబడ్డాడు. లతీఫ్ 1973-1977 వరకు నాలుగు సంవత్సరాలపాటు భారత దేశానికి ప్రాతినిధ్యం వహించాడు. కలకత్తాలోని సంస్థ నుండి షాన్ -ఇ -మహమ్మదన్ ' పేరిట లైఫ్‌టైమ్ అచీవ్‌మెంట్ అవార్డును అందుకున్నాడు.
మరణం
సయ్యద్ మొయినుద్దీన్ తన 56 ఏళ్ళ వయసులో 1978, అక్టోబరు 1న గుండెపోటు తో హైదరాబాద్‌ లో మరణించాడు.
మూలాలు
వర్గం:1924 జననాలు వర్గం:1978 మరణాలు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా క్రీడాకారులు వర్గం:ఫుట్‌బాల్ క్రీడాకారులు
అరికెపూడి గాంధీ
అరికెపూడి గాంధీ, తెలంగాణ రాష్ట్రానికి చెందిన రాజకీయ నాయకుడు. ఆయన ప్రస్తుతం భారత్ రాష్ట్ర సమితి పార్టీ తరపున శేరిలింగంపల్లి నియోజకవర్గం శాసనసభ్యుడిగా, ప్రభుత్వ విప్ గా ఉన్నాడు.
జననం, విద్యాభాస్యం
అరికెపూడి గాంధీ తెలంగాణ రాష్ట్రం, హైదరాబాద్, కూకట్‌పల్లి లో 1961, జూన్ 12న ఏ. చిత్తరంజన్ దాస్, అనసూయ దంపతులకు జన్మించాడు. ఆయన ఆంధ్రప్రదేశ్ రాష్ట్రం, కృష్ణా జిల్లా, నందివాడ, రుద్రపాక లోని పీవీసీ జిల్లా పరిషత్ పాఠశాలలో 1976లో పదవ తరగతి వరకు చదువుకున్నాడు.
రాజకీయ జీవితం
అరికెపూడి గాంధీ తెలుగుదేశం పార్టీ ఆవిర్భావం నుండి టిడిపి పార్టీలో ఉన్నాడు. ఆయన శేరిలింగంపల్లి టీడీపీలో క్రియాశీలకంగా పని చేశాడు. ఆయన 2009లో జరిగిన అసెంబ్లీ ఎన్నికల్లో శేరిలింగంపల్లి నియోజకవర్గం తెలుగుదేశం పార్టీ టికెట్ ఆశించిన దక్కలేదు. తెలంగాణ రాష్ట్రం ఏర్పడక 2014లో జరిగిన తెలంగాణ అసెంబ్లీ ఎన్నికల్లో శేరిలింగంపల్లి నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కొమరగోని శంకర్ గౌడ్ పై 76,257 ఓట్ల మెజారిటీతో గెలిచి తొలిసారి శాసనసభ్యుడిగా ఎన్నికయ్యాడు. ఆయన 2016, మార్చి 11న తెలంగాణ రాష్ట్ర సమితి పార్టీలో చేరాడు. అరికెపూడి గాంధీ 2018లో జరిగిన అసెంబ్లీ ఎన్నికల్లో తెలంగాణ రాష్ట్ర సమితి నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి భవ్య ఆనంద్ ప్రసాద్ పై 44,295 ఓట్ల మెజారిటీతో గెలిచాడు. ఆయనను 2019, సెప్టెంబరు 7న ప్రభుత్వ విప్ గా ప్రభుత్వం నియమించింది.
మూలాలు
వర్గం:1961 జననాలు వర్గం:తెలంగాణ రాష్ట్ర సమితి రాజకీయ నాయకులు వర్గం:జీవిస్తున్న ప్రజలు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా రాజకీయ నాయకులు వర్గం:పార్టీలు ఫిరాయించిన రాజకీయ నాయకులు వర్గం:హైదరాబాదు జిల్లా నుండి ఎన్నికైన శాసన సభ్యులు వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018)
అల్లాడి మహాదేవశాస్త్రి
thumb అల్లాడి మహాదేవశాస్త్రి 1861- 1916.
మహాదేవశాస్త్రి ఇంగ్లీషు, తెలుగు, సంస్కృత భాషల్లో గొప్ప పండితుడు. వేదాధ్యయనం చేసాడు. జననం నెల్లూరు జిల్లా నాయుడుపేట సమీపంలోని పుదూరు గ్రామము.
.తండ్రిగారి వద్ద సంస్కృతం, ఆంధ్రం, వేదం చదువుకొన్నారు.
ఈయన హైస్కూల్ చదువు, కర్నూలులో జరిగింది. matriculation కర్నూలులో పూర్తిచేసి, మద్రాసు ప్రెసిడెన్సి కాలేజీలో,1883లొ BA. Degree సాధించారు. ఈరోజుల్లోనే సంస్కృతభాష, సాహిత్యాలను అధ్యయనం చేసారు, కొంతకాలం రాయవెల్లూరులోను, తర్వాత నెల్లూరులో సుంకు నారాయణ సెట్టి నెలకొల్పిన హిందూ స్కూల్ లోను పనిచేసారు.
1891 లో మైసూరు సంస్థానం మైసూరు ఓరిఎంటల్ లైబ్రరీలో Curator గా చేశారు. పుస్తక పరిష్కరణ, ప్రచురణ, వేదాంత గ్రంథాలను ఇంగ్లీషులోకి అనువాదం చేయడంలో తలమునకలుగా పనిచేసారు.
దివ్యజ్ఞాన సమాజంవారి ప్రార్థన మన్నించి శంకర భాష్యాన్ని ఇంగ్లీషులోకి అనువదించడానికి పూనుకొన్నారు.
అయితే ఆ గ్రంథానికి ప్రామాణిక ముద్రిత ప్రతి లేకపోవడం చేత, రాతప్రతులను, అచ్చు ప్రతులను సేకరించి ఒక ప్రామాణిక ప్రతిని ముందు తయారు చేశారు.
ఈయన చేసిన అనువాదం "THE BHAGAVAD GITA with the commentary of Sri SANKARACHARYA" పేరుతొ 1897 లో ప్రచురింప బడింది.ఇటీవల వివిధ ప్రచురణ సంస్థలు ఈ గ్రంథాన్ని మళ్లి ప్రచురిచాయి.
మహాదేవశాస్త్రి అనువాదాన్ని స్వామి వివేకానంద మెచ్చుకొంటూ వుత్తరం రాసారు. తైత్తరీయ ఉపనిషద్ మీద, భగవద్గీత వ్యాఖ్యానం, ది వేదిక్ లా అఫ్ మ్యారేజ్, మరికొన్ని ప్రామాణిక గ్రంథాలు ఆయన రచించా శాస్త్రిగారు తర్వాత అనేక ఉపనిషత్తులను ఇంగ్లీషులోకి అనువదించారు. ఆ గ్రంథాలను మైసూరు Oriental లైబ్రరీ ప్రచురించింది.
ఈయన ఇంగ్లీషు అనువాదం "దక్షిణామూర్తి స్తోత్రం" కూడా ప్రచురణ ప్రచురించబడినట్లు తెలుస్తోంది. English Wikipadia లో ఈయనను గురించి చాల వివరాలు, ఫోటోలు ఉన్నవి.
మూలాలు:విక్రమసింహపురి మండల సర్వస్వ, సంపాదకులు: ఎన్.ఎస్.కృష్ణమూర్తి, నెల్లూరు జిల్లా పరిషద్ ప్రచురణ, 1964.
ఈయన భారత్ సమాజ్ కోసం రెండు చిన్న పుస్తకాలు రాసారు.1903 Tyttareeyopanishad ఇంగ్లీష్ అనువాదం ప్రచురించారు.
1903 ప్రాంతంలో Theosophical Society, Adayar వారి కోరికను అంగీకరించి అక్కడ గ్రంథాలయంలో డైరెక్టర్ అఫ్ ఒరిఎంటల్ సెక్షన్ పదవిలో పనిచేసి,1916 లో పదవీ విరమణ చేసారు. ఆ తర్వాత కొన్ని మాసాలకే ఆయన చనిపోయాడు. ఆయన సమగ్ర రచనలు, కృషి తెలియవలసి ఉంది.
మూలాలు
https://theprint.in/forgotten-founders/alladi-krishnaswami-ayyar-the-man-ambedkar-said-was-better-than-him/107033/ https://www.indiatimes.com/explainers/news/constitution-architects-alladi-krishna-ayyars-contribution-to-the-constitution-590296.html
వర్గం:1861 జననాలు వర్గం:1916 మరణాలు వర్గం:నెల్లూరు జిల్లా వ్యక్తులు
కె. మీనాక్షి నాయుడు
జననం, విద్యాభాస్యం
కె. మీనాక్షి నాయుడు 21 అక్టోబర్ 1951న ఆంధ్రప్రదేశ్ రాష్ట్రం, కర్నూలు జిల్లా, ఆస్పరి మండలం, చిన్నహొత్తూరు గ్రామంలో కొంక ఆంజనేయ, నాగమ్మ దంపతులకు జన్మించాడు. ఆయన బిఏ వరకు చదువుకున్నాడు.
రాజకీయ జీవితం
కె. మీనాక్షి నాయుడు 1975లో ఆదోని మార్కెట్ కమిటీ డైరక్టర్‌గా రాజకీయాల్లోకి వచ్చాడు. ఆయన 1977లో ఆదోని మున్సిపల్ ఎన్నికల్లో జనతాదళ్ పార్టీ నుండి పోటీ చేసి కౌన్సిలర్‌గా ఎన్నికై, 1983లో తెలుగుదేశం పార్టీలో చేరాడు.
మూలాలు
వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2009)
పీ.వీ. చలపతిరావు
జననం, విద్యాభాస్యం
పీ.వీ. చలపతిరావు 26 జూన్ 1935న విశాఖలోని ఇసుకతోట పిఠాపురం కాలనీలో జన్మించాడు. ఆయన డిగ్రీ వరకు చదువుకున్నాడు. ఆయన భార్య రాధమ్మ, ఇద్దరు కుమార్తెలు, ఒక కుమారుడు పి.వి.ఎన్.మాధవ్ ఉన్నారు.
రాజకీయ జీవితం
పీ.వీ. చలపతిరావు పదేళ్ల వయసులోనే ఆర్ఎస్ఎస్ లో చేరాడు. ఆయన 1956 నుంచి 1966 వరకు పారిశ్రామిక విస్తరణ అధికారిగా పని చేసి ఆ తరువాత రాజకీయాల్లోకి వచ్చి ఎన్నికల్లో పోటీచేసేందుకు ఉద్యోగానికి రాజీనామా చేశాడు. చలపతిరావు 1967 నుంచి విశాఖ ఉక్కు ఉద్యమంలో, 1973లో ప్రత్యేకాంధ్ర ఉద్యమానికి నాయకత్వం వహించాడు. పీ.వీ. చలపతిరావు ఎమర్జెన్సీ కాలంలో లోక సంఘర్షణ సమితి రాష్ట్ర కార్యదర్శిగా ఉన్న ఆయన 19 నెలలు అజ్ఞాతంలో గడిపాడు. ఆయన1980 నుంచి 1986 వరకు భారతీయ జనతా పార్టీ ఆంధ్రప్రదేశ్ రాష్ట్ర అధ్యక్షుడిగా పని చేసి తొలిసారి విశాఖ పట్టభద్రుల నియోజకవర్గం నుండి 1974లో తొలిసారి, 1980లో రెండోసారి శాసనమండలి సభ్యుడిగా ఎన్నికయ్యాడు.
మరణం
పీ.వీ. చలపతిరావు అనారోగ్యంతో బాధపడుతూ విశాఖలోని ఆరిలోవ పినాకిల్ ఆసుపత్రిలో చికిత్స పొందుతూ ఆరోగ్యం విషమించడంతో 2023 జనవరి 1న మరణించాడు.
మూలాలు
వర్గం:1935 జననాలు వర్గం:2023 మరణాలు
పరారీ
పరారీ 2023లో విడుదలైన తెలుగు సినిమా. ప్రత్యూష సమర్పణలో శ్రీ శంకర ఆర్ట్స్ బ్యానర్‌పై జివివి గిరి నిర్మించిన ఈ సినిమాకు సాయి శివాజీ దర్శకత్వం వహించాడు. యోగేశ్వర్, అతిధి, సుమన్, ఆలీ, జీవా ప్రధాన పాత్రల్లో నటించిన ఈ సినిమా ట్రైలర్‌ను మార్చి 7న విడుదల చేసి, సినిమాను మార్చి 30న విడుదలైంది.
మూలాలు
వర్గం:2023 తెలుగు సినిమాలు
సయ్యద్ లతీఫుద్దీన్
సయ్యద్ లతీఫుద్దీన్ తెలంగాణ రాష్ట్రానికి చెందిన ఫుట్‌బాల్ క్రీడాకారుడు. ఫుట్‌బాల్ ఆటలో భారతదేశపు టాప్ లెఫ్ట్ వింగర్‌గా ప్రశంసించబడ్డాడు. 1973-1977 వరకు నాలుగు సంవత్సరాలపాటు భారత దేశానికి ప్రాతినిధ్యం వహించాడు.
జననం
లతీఫుద్దీన్ తెలంగాణ రాష్ట్ర రాజధాని హైదరాబాదు లో జన్మించాడు. ఇతని తండ్రి సయ్యద్ మొయినుద్దీన్ ఫుట్‌బాల్ క్రీడాకారుడు. 1952లో జరిగిన సమ్మర్ ఒలింపిక్స్‌లో పురుషుల టోర్నమెంట్‌ విభాగంలో పాల్గొన్నాడు.
క్రీడారంగం
1974 థాయ్‌లాండ్‌లో జరిగిన ఏఎఫ్ సి అండర్-19 ఛాంపియన్‌షిప్‌లో భారతదేశం తరపున ఆడిన లతీఫ్ ఇరాన్‌ పై రెండు గోల్స్‌లో ఒకటి సాధించాడు. ఇందులో 2-2 డ్రా అయిన తర్వాత రెండు జట్లు ఉమ్మడి విజేతలుగా ప్రకటించబడ్డాయి. 1974 మెర్డెకా కప్ మ్యాచ్‌లో ఇండోనేషియా పై స్కోర్ చేశాడు, ఆ మ్యాచ్‌లో టై-బ్రేకర్‌లో భారతదేశం ఓడిపోయింది.
లతీఫ్ 1970 నుండి ఎనిమిది సంవత్సరాలపాటు స్పోర్టింగ్‌కు ప్రాతినిధ్యం వహించాడు. 1972-1974 మధ్యకాలంఓ రెండు సంవత్సరాలు తూర్పు బెంగాల్ జట్టుకు ఆడాడు. తరువాత స్పోర్టింగ్‌కు తిరిగి వచ్చి 1980 వరకు అక్కడే ఉన్నాడు. 1976లో కలకత్తా ఫుట్‌బాల్ లీగ్ లలో లతీఫ్ 22 గోల్స్‌తో టాప్ స్కోరర్‌గా నిలువడంతోపాటు నాలుగు అవార్డులు కూడా అందుకున్నాడు.
మరణం
కిడ్నీ వ్యాధితో బాధపడుతున్న లతీఫ్ తన 66 ఏళ్ళ వయసులో 2018, సెప్టెంబరు 18న హైదరాబాదులో మరణించాడు.
మూలాలు
వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా క్రీడాకారులు వర్గం:ఫుట్‌బాల్ క్రీడాకారులు వర్గం:2018 మరణాలు
మోహన్ అగాషే
మోహన్ అగాషే (జననం 23 జూలై 1947) భారతదేశానికి చెందిన మానసిక వైద్యుడు, నటుడు. ఆయన 1996లో నాటకరంగంలో  సంగీత నాటక అకాడమీ అవార్డును అందుకున్నాడు.
మూలాలు
వర్గం:1947 జననాలు వర్గం:కేంద్ర సంగీత నాటక అకాడమీ పురస్కార గ్రహీతలు వర్గం:జీవిస్తున్న ప్రజలు
పద్మశ్రీ పురస్కారం
పద్మశ్రీ (ఆంగ్లం : Padma Shri) భారత ప్రభుత్వంచే ప్రదానంచేసే పౌరపురస్కారం. వివిధ రంగాలైన కళలు, విద్య, పరిశ్రమలు, సాహిత్యం, శాస్త్రం, క్రీడలు, సామాజిక సేవ, మొదలగు వాటిలో సేవ చేసిన వారికి ప్రాథమికంగా ఇచ్చే పౌరపురస్కారం.పౌర పురస్కారాలలో ఇది నాలుగవ స్థానాన్ని ఆక్రమిస్తుంది. అత్యున్నత పురస్కారం భారతరత్న, రెండవది పద్మ విభూషణ్ మూడవది పద్మ భూషణ్, నాలుగవది పద్మశ్రీ. ఈ పురస్కారం పతకం రూపంలో వుంటుంది, దీనిపై దేవనాగరి లిపిలో "పద్మ" "శ్రీ"లు వ్రాయబడి వుంటాయి. ఈ పురస్కారాన్ని 1954లో స్థాపించారు.ఫిబ్రవరి 2010 నాటికి, మొత్తం 2336మంది పౌరులు ఈ పురస్కారాన్ని పొందారు.
వెలుపలి లంకెలు
వర్గం:భారత జాతీయ పురస్కారాలు వర్గం:పద్మ పురస్కారాలు
అమెరికాలో హిందూమతం
అమెరికాలో హిందూమతం మైనారిటీ మతం. క్రైస్తవం, జుడాయిజం, ఇస్లాం తర్వాత నాల్గవ స్థానంలో ఉంది. జనాభాలో 1% మంది హిందువులు. అమెరికన్ హిందువులలో అత్యధికులు దక్షిణాసియా నుండి వలస వచ్చినవారు (ప్రధానంగా భారతదేశం. కొందరు నేపాల్, శ్రీలంక, బంగ్లాదేశ్ నుండి, భూటాన్, మాల్దీవులు, ఆఫ్ఘనిస్తాన్, పాకిస్తాన్ నుండి కొద్దిమంది). ఆగ్నేయాసియా (ప్రధానంగా సింగపూర్, మలేషియా, మయన్మార్, ఇండోనేషియా (ముఖ్యంగా బాలి, జావా ), కెనడా, కరేబియన్ (ప్రధానంగా ట్రినిడాడ్ టొబాగో, గయానా, సూరినామ్, జమైకా ), ఓషియానియా (ప్రధానంగా ఫిజీ, ఆస్ట్రేలియా, న్యూజీలాండ్ ) ఆఫ్రికా (ప్రధానంగా మారిషస్, దక్షిణాఫ్రికా, కెన్యా, టాంజానియా, ఉగాండా, నైజీరియా, రీయూనియన్, సీషెల్స్ ), యూరప్ (ప్రధానంగా యునైటెడ్ కింగ్‌డమ్, నెదర్లాండ్స్, జర్మనీ, ఇటలీ, స్విట్జర్లాండ్, ఫ్రాన్స్ ), మధ్యప్రాచ్యం గల్ఫ్ దేశాలు, ఇతర దేశాల నుండి వచ్చిన వారు, వారి వారసులు కూడా ఉన్నారు. అదనంగా, అమెరికా లోనే హిందూ మతంలోకి మారిన వారు కూడా ఉన్నారు. వియత్నాం నుండి దాదాపు 900 మంది చామ్ జాతి ప్రజలు (ప్రపంచంలో మిగిలి ఉన్న కొద్ది మంది భారతీయేతర హిందువులలో ఒక జాతి) కూడా  అమెరికాలో నివసిస్తున్నారు. వీరిలో 55% మంది హిందువులు.
19వ శతాబ్దంలో అమెరికాలో హిందువుల నివాసాలు చెదురుమదురుగా ఉండేవి. 1965 ఇమ్మిగ్రేషన్, జాతీయతా చట్టం ఆమోదించబడే వరకు అమెరికాలో హిందువుల ఉనికి చాలా పరిమితంగానే ఉండేది.
జనాభా వివరాలు
అమెరికా డిపార్ట్‌మెంట్ ఆఫ్ స్టేట్ యొక్క 2004 రిలిజియస్ ఫ్రీడం రిపోర్ట్ ప్రకారం, మొత్తం జనాభాలో 0.50% (దాదాపు 15 లక్షల మంది) హిందూమతాన్ని అనుసరిస్తున్నారు. USAలోని హిందూ జనాభా ప్రపంచంలో ఎనిమిదో అతిపెద్దది ; US జనాభాలో 5.8% ఉన్న ఆసియా అమెరికన్లలో 10% మంది హిందూ విశ్వాసాన్ని అనుసరిస్తారు.
అమెరికాలో 87% మంది హిందువులు వలసదారులు, 9% మంది వలసదారుల పిల్లలు. 10% మంది హిందువులు మతం మారినవారు. 1990వ దశకంలో, భూటాన్లో, ఆ దేశ జనాభాలో ఐదవ వంతు మంది హిందూ జనాభాలో ఎక్కువ భాగాన్ని బహిష్కరించింది. 90,000 మందికి పైగా హిందూ- భూటాన్ శరణార్థులు అమెరికాలో పునరావాసం పొందారు.
చాలా మంది ఆఫ్ఘన్ హిందువులు కూడా తమ కుటుంబంతో అమెరికాలో స్థిరపడ్డారు -ప్రధానంగా సోవియట్-ఆఫ్ఘన్ యుద్ధం, ఆ తరువాత తాలిబాన్ పెరుగుదల తర్వాత. వారిలో చాలా మంది తమ మాతృభూమిలో ఎదుర్కొంటున్న వివక్ష కారణంగా అమెరికాకు వలస వచ్చారు. వారిలో చాలా వరకు అమెరికాలోని ఆఫ్ఘనిస్తాన్ సంస్కృతిని ప్రతిబింబిస్తారు.
అసోసియేషన్ ఆఫ్ స్టాటిస్టిషియన్స్ ఆఫ్ అమెరికన్ రిలిజియస్ బాడీస్ వారు 2017 మార్చిలో ప్రచురించిన న్యూస్ లెటర్ ప్రకారం, దేశంలోని 3143 కౌంటీలలో 92 కౌంటీలలో హిందువులు అతిపెద్ద మైనారిటీ మతంగా ఉన్నారు. 2021 సెప్టెంబరులో, న్యూజెర్సీ రాష్ట్రం అక్టోబర్‌ను హిందూ వారసత్వ మాసంగా ప్రకటించింది.
సమకాలీన స్థితి, ప్రజా అభిప్రాయం
ఎడమ|thumb|210x210px| ఉటాలోని ఉటా కౌంటీలోని శ్రీ శ్రీ రాధా కృష్ణ దేవాలయంలో 2013 మార్చిలో జరిగిన [[హోళీ|హోలీ పండుగ .]] అన్ని మతపరమైన కమ్యూనిటీలలోకెల్లా అమెరికన్ హిందువుల్లో అత్యధిక విద్యార్హతలు, అత్యధిక గృహ ఆదాయం ఉంది. అతి తక్కువ విడాకుల రేటు వీళ్ళలోనే ఉంది. విద్యావంతులు, అధిక నైపుణ్యం కలిగిన వలసదారులకు మాత్రమే అనుకూలంగా ఉండే బలమైన US ఇమ్మిగ్రేషన్ విధానాలు దీనికి కారణం..
హిందువుల పట్ల ప్రజాభిప్రాయాలు
హిందువుల్లో కూడా స్వలింగ సంపర్కానికి సాపేక్షంగా అధిక ఆమోదం ఉంది. అమెరికాలోని 71% మంది హిందువులు స్వలింగ సంపర్కాన్ని అంగీకరించాలని భావిస్తున్నారు. ఇది సాధారణ ప్రజల్లో ఉన్న 62% కంటే ఎక్కువ. దాదాపు 68% మంది హిందువులు స్వలింగ వివాహాలకు మద్దతు పలికారు. అయితే సాధారణ ప్రజల్లో ఇది 53%. అమెరికాలోని హిందువులు అబార్షన్‌కు కూడా అధిక మద్దతునిచ్చారు. దాదాపు 68% మంది హిందువులు అబార్షన్‌ను సమర్థించారు. దాదాపు 69% హిందువులు పర్యావరణం, ప్రకృతి పరిరక్షణ కోసం కఠినమైన చట్టాలు, నియంత్రణలూ ఉండాలని సమర్థిస్తారు. \
ప్యూ రీసెర్చ్ సెంటర్ ప్రకారం, కేవలం 15% అమెరికన్లు మాత్రమే వేదాలను హిందూ మత గ్రంథంగా గుర్తించారు. యోగాకు హిందూమతంలో మూలాలు ఉన్నాయని దాదాపు సగం మంది అమెరికన్లకు తెలుసు. అదే సర్వేలో "ఫీలింగ్ థర్మామీటర్"లో మతపరమైన సమూహాలను ఎంత ఆప్యాయంగా చూస్తున్నారని అడిగినప్పుడు; హిందువులు యూదులు, క్యాథలిక్‌లు, ఎవాంజెలికల్ క్రిస్టియన్‌ల కంటే తక్కువగా ఉన్నారు; కానీ నాస్తికులు, ముస్లింల కంటే ఎక్కువ. 0–100 స్కేల్‌లో, హిందువుల థర్మామీటర్ రీడింగ్ 55 ఉండగా, యూదులకు 63, ముస్లింలు 49 వద్ద ఉన్నారని సర్వే పేర్కొంది
మతతత్వం
2014 ప్యూ రీసెర్చ్ సర్వే ప్రకారం, అమెరికన్ హిందూ జనాభాలో 88% మంది దేవుణ్ణి విశ్వసిస్తారు (మొత్తం వయోజనుల్లో ఇది 89%). అయితే, కేవలం 26% మంది మాత్రమే తమ జీవితంలో మతం చాలా ముఖ్యమైనదని విశ్వసించారు. హిందూ జనాభాలో దాదాపు 51% మంది ప్రతిరోజూ ప్రార్థనలు చేస్తున్నట్లు నివేదించారు.
హిందువులలో 88% మంది దేవుణ్ణి విశ్వసిస్తున్నప్పటికీ ఇతరుల్లో ఇది ఎక్కువ - 99% ఎవాంజెలికల్ ప్రొటెస్టంట్లు, 96% క్యాథలిక్‌లు, 99% యెహోవాసాక్షులు.
చరిత్ర
thumb|301x301px|అమెరికాలో ఆనందిబాయి జోషి 1883 జూన్‌లో 19 సంవత్సరాల వయస్సులో న్యూయార్క్‌కు చేరుకున్న ఆనందీబాయి జోషి, అమెరికన్ గడ్డపై అడుగు పెట్టిన మొట్టమొదటి హిందూ మహిళ. ఆమె 1886 మార్చి 11 న ఉమెన్స్ మెడికల్ కాలేజ్ ఆఫ్ పెన్సిల్వేనియా నుండి MD పట్టభద్రురాలైంది. అమెరికా నుండి పాశ్చాత్య వైద్యంలో పట్టా పొందిన దక్షిణాసియా మూలానికి చెందిన మొదటి మహిళ ఆమె. జోషి 1886 చివరలో, భారతదేశానికి తిరిగి వచ్చిన కొన్ని నెలలకే మరణించింది. ఎడమ|thumb|238x238px| 1893లో చికాగోలోని మతాల పార్లమెంట్ వేదికపై [[స్వామి వివేకానంద.]] 1893లో చికాగోలో జరిగిన ప్రపంచ మతాల పార్లమెంట్‌లో స్వామి వివేకానంద చేసిన ప్రసంగం అమెరికాలో హిందూమతం గురించిన మొదటి ప్రధాన సంఘటనల్లో ఒకటి. అతను అమెరికాలో రెండు సంవత్సరాలు గడిపాడు. డెట్రాయిట్, బోస్టన్, న్యూయార్క్‌తో సహా అనేక నగరాల్లో ఉపన్యాసాలు ఇచ్చాడు. 1902లో స్వామి రామతీర్థ యుఎస్‌కి వెళ్లి సుమారు రెండు సంవత్సరాలు వేదాంత తత్వశాస్త్రంపై ఉపన్యాసాలు ఇచ్చాడు. 1920లో బోస్టన్‌లో జరిగిన ఇంటర్నేషనల్ కాంగ్రెస్ ఆఫ్ రిలిజియస్ లిబరల్స్‌లో పరమహంస యోగానంద భారతదేశ ప్రతినిధిగా ఉన్నాడు.
1965కి ముందు, అమెరికాకి హిందూ వలసలు చాలా తక్కువగా చెదురుమదురుగా ఉండేవి, 1965కి ముందు యాభై వేల కంటే తక్కువ మంది భారతీయులు వలస వచ్చారు. ఈ వలసదారులలో ఎక్కువ మంది పంజాబీ సిక్కులు అయినప్పటికీ, చాలా మంది అమెరికన్లు, అలాగే కొన్ని అధికారిక ఇమ్మిగ్రేషన్ పత్రాలలో వారిని "హిందూ" అని తప్పుగా పేర్కొనడం గమనించదగ్గ విషయం. 1907 సెప్టెంబరు 5 న వాషింగ్టన్‌లోని బెల్లింగ్‌హామ్‌లో జరిగిన బెల్లింగ్‌హామ్ అల్లర్లు, భారతీయ హిందువుల పట్ల అమెరికాలో ఉన్న అసహనాన్ని ప్రతిబింబించాయి. 1923 నాటి అమెరికా v. భగత్ సింగ్ థిండ్, కేసులో 1790 ఫెడరల్ చట్టం ప్రకారం థిండ్, ఇతర దక్షిణాసియన్లు "స్వేచ్ఛా శ్వేతజాతీయులు" కాదని, కేవలం శ్వేతజాతీయులు మాత్రమే సహజసిద్ధమైన పౌరసత్వం కోసం దరఖాస్తు చేసుకోవచ్చనీ సుప్రీంకోర్టు తీర్పు చెప్పింది. 1924 నాటి ఇమ్మిగ్రేషన్ చట్టం మధ్యప్రాచ్య వాసులు, భారతీయులు వంటి ఆసియన్ల వలసలను నిషేధించింది. ఇది హిందువులు అమెరికాకు వలస వెళ్ళకుండా నిరోధించింది. ఇటువంటి సంఘటనలు జరిగినప్పటికీ, 1965లో ఇమ్మిగ్రేషన్, నేషనాలిటీ సర్వీసెస్ (INS) చట్టం ఆమోదం పొందే వరకు కొంతమంది నిపుణులతో సహా కొంతమంది అమెరికాలో ఉండి పనులు చేసుకున్నారు. ఆ చట్టం అమెరికాలో పని చేయడానికి, కుటుంబాలను నెలబెట్టుకోవాలనుకునే హిందూ వలసదారులకు తలుపులు తెరిచింది. ఇందులో హిందూ బోధకులు కూడా ఉన్నారు. హిందూమతం గురించి పెద్దగా తెలియని వ్యక్తులలో వారు అవగాహనను కలిగించారు.
1960లలో, హిందూ గురువులు US సంస్కృతిలో హిందూమతం పట్ల స్పందనను గమనించారు. ఇది స్వామి ప్రభుపాద స్థాపించిన ఇంటర్నేషనల్ సొసైటీ ఫర్ కృష్ణ కాన్షియస్‌నెస్ వంటి అనేక హిందూ ఉద్యమాల ఏర్పాటుకు దారితీసింది. అమెరికాలో హిందూ మతం వ్యాప్తిలో రామ్ దాస్, జార్జ్ హారిసన్, అలెన్ గిన్స్‌బర్గ్ వంటి వ్యక్తులు ప్రభావం చూపారు. రామ్ దాస్, రిచర్డ్ ఆల్పెర్ట్ అని పిలువబడే హార్వర్డ్ ప్రొఫెసరు. హార్వర్డ్ నుండి తొలగించబడిన తర్వాత అతను చాలా మీడియా కవరేజీ పొందాడు. అతను భారతదేశానికి వెళ్లి నీమ్ కరోలి బాబా వద్ద చదువుకుని. హిందూ గురువుగా తిరిగి వచ్చాడు. తన పేరును రామ్ దాస్ అని మార్చుకున్నాడు. రామ్ దాస్ విద్యార్థి అయిన జెఫ్రీ కాగెల్, అరవైలలో తన జీవితాన్ని హిందూమతానికి అంకితం చేశాడు. పవిత్ర మంత్రాలు, ఆధ్యాత్మిక శ్లోకాలను పఠిస్తూ అనేక CDలను తయారు చేసి, అతను చాలా విజయవంతమయ్యాడు. అతన్ని యోగా రాక్ స్టార్‌గా పరిగణిస్తారు. జార్జ్ హారిసన్ ది బీటిల్స్‌లో సభ్యుడు. దాని ప్రజాదరణ శిఖరాగ్ర దశలో ఉన్నపుడు అది ప్రపంచంలోని ఇతర బ్యాండ్‌ల కంటే ఎక్కువ మీడియా కవరేజీని పొందింది. అతను స్వామి ప్రభుపాద భక్తుడు అయ్యాడు. జార్జ్ హారిసన్ సాహిత్యంలో "హరి కృష్ణ " అనే పదాలతో పాటలను రికార్డ్ చేయడం ప్రారంభించాడు. ఆనాటి యువ తరంతో అమెరికాలో హిందూ మతాన్ని ప్రాచుర్యంలోకి తెచ్చేందుకు విస్తృతంగా పాటుపడ్డాడు. అలెన్ గిన్స్‌బర్గ్ అరవైలలో హిందూమతంతో మమేకమయ్యాడు. అతను 1967లో ది హ్యూమన్ బీ- ఇన్‌లో గంటల తరబడి "ఓం " మంత్రాన్ని జపించాడు. ఇతర ప్రభావవంతమైన భారతీయ హిందువుల్లో మాతా అమృతానందమయి, చిన్మోయ్, మహర్షి మహేష్ యోగి ఉన్నారు.
2000 సెప్టెంబరులో భారత ప్రధాని అటల్ బిహారీ వాజ్‌పేయి సందర్శనను పురస్కరించుకుని జరిపిన అమెరికా కాంగ్రెస్ సంయుక్త సమావేశాన్ని సముద్రాల వెంకటాచలపతి సంస్కృతంలో చేసిన ప్రార్థనతో ప్రారంభించారు. ఓహియో కాంగ్రెస్ సభ్యుడు షెరాడ్ బ్రౌన్, ఒహియోలోని పర్మాలోని శివ విష్ణు హిందూ దేవాలయం లోని పూజారిని ఆహ్వానించవలసిందిగా US కాంగ్రెస్ హౌస్ చాప్లిన్‌ని అభ్యర్థించి, చారిత్రాత్మక సమావేశానికి బీజం వేసాడు. మరొక హిందూ ప్రార్థనను అమెరికా సెనేట్‌లో 2007 జూలై 12 న నెవాడాకు చెందిన హిందూ మత గురువు రాజన్ జెడ్ చదివారు. "క్రిస్టియన్ దేశభక్తుల" మని చెప్పుకునే ఒక జంట, వారి కుమార్తె అతని ప్రార్థనకు అంతరాయం కలిగించారు. అప్పట్లో జరగబోయే అధ్యక్ష ఎన్నికలలో అభ్యర్థుల వ్యాఖ్యలను విమర్శించనందుకు ఈ విమర్శలకు కారణమైంది. 2009 అక్టోబరులో, అధ్యక్షుడు బరాక్ ఒబామా చీకటిపై వెలుగు విజయానికి సూచికగా వైట్ హౌస్ వద్ద ఒక అలంకారప్రాయమైన దీపావళి దీపాన్ని వెలిగించాడు.
హిందూ దేవాలయాలు
ఎడమ|thumb|275x275px| [[న్యూ జెర్సీ|న్యూజెర్సీలోని రాబిన్స్‌విల్లేలోని స్వామినారాయణ్ అక్షరధామ్ ఆలయ సముదాయం. భారతదేశం వెలుపల ఉన్న అతిపెద్ద హిందూ దేవాలయాలలో ఇది ఒకటి.]] శాన్ ఫ్రాన్సిస్కో  లోని ఓల్డ్ టెంపుల్‌తో 1905లో ప్రారంభించి అమెరికాలో దేవాలయాలను నిర్మించడానికి వేదాంత సొసైటీ బాధ్యత వహించింది. అయితే అవి అధికారిక దేవాలయాలుగా పరిగణించబడలేదు. అమెరికాలోని మొట్టమొదటి సాంప్రదాయ మందిరం కాలిఫోర్నియాలోని కాంకర్డ్‌లోని శివ మురుగన్ ఆలయం. దీనిని 1957లో నిర్మించారు. పళనిసామి ఆలయం అని దీన్ని పిలుస్తారు. ప్రజలచే ఎన్నుకోబడిన సభ్యులచే నిర్వహించబడే కొన్ని దేవాలయాలలో ఇది ఒకటి. పిట్స్‌బర్గ్‌లో నిర్మించిన వెంకటేశ్వర స్వామి ఆలయం కూడా అమెరికా లోని పురాతన ఆలయాల్లో ఒకటి. 1976 నవంబరు 17 న ఈ ఆలయ ప్రతిస్థాపన జరిగింది. న్యూయార్క్ నగరంలోని ఫ్లషింగ్‌లో ఉత్తర అమెరికాలోని హిందూ టెంపుల్ సొసైటీ యాజమాన్యంలో మహా వల్లభ గణపతి దేవస్థానాన్ని 1977 జూలై 4 న ప్రతిష్ఠించారు. ఇటీవల ఈ ఆలయాన్ని గణనీయంగా విస్తరించారు.
నేడు అమెరికా అంతటా 450 పైగా హిందూ దేవాలయాలు ఉన్నాయి. వాటిలో ఎక్కువ భాగం తూర్పు తీరంలో న్యూయార్క్ ప్రాంతం చుట్టూ కేంద్రీకృతమై ఉన్నాయి. ఇక్కడే 135 దేవాలయాలు ఉన్నాయి తదుపరి అతిపెద్ద సంఖ్యలో, టెక్సాస్‌లో 28 దేవాలయాలున్నాయి. మసాచుసెట్స్‌లో 27 దేవాలయాలు ఉన్నాయి.
ఇతర ప్రముఖ దేవాలయాలలో మాలిబు హిందూ దేవాలయం, 1981లో నిర్మించబడింది. ఇది దక్షిణ కాలిఫోర్నియాలోని హిందూ దేవాలయం సొసైటీ యాజమాన్యంలో ఉంది. ఈ ఆలయం కాలిఫోర్నియాలోని మాలిబు సమీపంలో ఉంది. ఇవి కాకుండా, స్వామినారాయణ దేవాలయాలు దేశంలోని అనేక నగరాల్లో ఉన్నాయి.
అలాస్కా లోని యాంకరేజ్‌లో ఉన్న శ్రీ వినాయక ఆలయం ప్రపంచంలోకెల్లా అత్యంత ఉత్తరాన ఉన్న హిందూ దేవాలయం.
టెక్సాస్‌లోని పురాతన హిందూ దేవాలయం ఆస్టిన్‌లోని రాధా మాధవ్ ధామ్‌లోని శ్రీ రాశేశ్వరి రాధా రాణి ఆలయం. జగద్గురు కృపాలూజీ మహరాజ్ స్థాపించిన ఈ ఆలయం పశ్చిమార్ధగోళంలో అతిపెద్ద హిందూ దేవాలయ సముదాయాలలో ఒకటి, ఉత్తర అమెరికాలో అతిపెద్దది.
సౌత్ ఫ్లోరిడా లోని టాంపాలో, శ్రీ విష్ణు దేవాలయాన్ని 2001 నవంబరులో ప్రతిష్ఠించారు. ఫ్లోరిడా లోనే 1996 లో నిర్మించిన హిందూ దేవాలయం ఉంది.
మిచిగాన్‌లోని పాంటియాక్‌లోని పరాశక్తి ఆలయం పశ్చిమాన ఉన్న "శక్తి"దేవతా పీఠం.
న్యూజెర్సీలోని రాబిన్స్‌విల్లేలోని అక్షరధామ్ అమెరికాలోని అతిపెద్ద రాతి హిందూ దేవాలయాలలో ఒకటి.
రాజకీయ జీవితం
thumb| తులసి గబ్బార్డ్, భారత ప్రధాని [[నరేంద్ర మోదీ|నరేంద్ర మోడీ]] 2011 మేలో హిందూ మిలిటరీ చాప్లిన్సీ ప్రారంభించబడింది; ఆర్మీ కెప్టెన్ ప్రతిమా ధర్మ్ US మిలిటరీ చాప్లిన్‌గా పనిచేసిన మొదటి హిందువు.
తులసి గబ్బార్డ్ 2012 లో US కాంగ్రెస్‌కు ఎన్నికైన మొట్టమొదటి హిందువు; ఆమె హవాయి చెందిన సమోవాన్, యూరోపియన్ ల సంతతికి చెందినది. తండ్రి రోమన్ కాథలిక్, తల్లి హిందూ. తర్వాత, 2016లో మరో ఇద్దరు హిందువులు కాంగ్రెస్‌కు ఎన్నికయ్యారు: రాజా కృష్ణమూర్తి, ప్రమీలా జయపాల్, రో ఖన్నా (రోహిత్ ఖన్నా). ఇప్పుడు నలుగురు సభ్యులతో అమెరికన్ హిందువులు కాంగ్రెస్‌లో మూడవ అతిపెద్ద మత సమూహంగా ఉన్నారు. మతపరమైన అనుబంధాలను తెలియజేయడానికి నిరాకరిస్తున్న చట్టసభ సభ్యులలో భారతీయ-అమెరికన్ అయిన ప్రమీలా జయపాల్ ప్రతినిధుల సభకు ఎన్నికయింది; ఆమె తల్లి హిందువు కాబట్టి, జయపాల్ కూడా హిందువు అని హిందూ అమెరికన్ ఫౌండేషన్ సూచించింది.
అమెరికన్ హిందువులను అమెరికన్ రాజకీయాలలో ముఖ్యమైన ఓటు బ్యాంకుగా పరిగణిస్తారు. బిల్ క్లింటన్ కాలం నుండి, బరాక్ ఒబామా, డొనాల్డ్ ట్రంప్ వరకూ అధ్యక్షులు దీన్ని చాలా ప్రోత్సహించారు.
గ్వామ్
గ్వామ్ జనాభాలో 0.1% మంది హిందూ మతాన్ని ఆచరిస్తున్నారు.
US వర్జిన్ దీవులు
2000 జనాభా లెక్కల ప్రకారం, అమెరికా వర్జిన్ ఐలాండ్స్ (జనాభాలో 0.4%)లో 400 పైచిలుకు మంది హిందువులు ఉన్నారు. 2011 జనాభా లెక్కల ప్రకారం, US వర్జిన్ దీవులలో 528 మంది హిందువులు ఉన్నారు. ఇది జనాభాలో 1.9%. ఎక్కువ మంది టోర్టోలా ద్వీపం (454) లోను ఆ తరువాత వర్జిన్ గోర్డా ద్వీపం (69) లోనూ నివసిస్తున్నారు. టోర్టోలా, వర్జిన్ గోర్డాలు బ్రిటీష్ వర్జిన్ దీవులలో భాగం. ఈ గణాంకాలు వీటిని సూచిస్తాయి కాబట్టి అవి ఇక్కడ వర్తించవు. వీరిలో ఎక్కువ మంది గుజరాతీలతో పాటు సింధీ హిందువులు.
ప్యూర్టో రికో
2006 నాటికి, రిలిజియస్ ఇంటెలిజెన్స్ ప్రకారం, ప్యూర్టో రికోలో 3,482 మంది హిందువులు (జనాభాలో 0.09%) ఉన్నారు.
ఆలయ అపవిత్రత
2019 జనవరిలో, కెంటకీలోని స్వామినారాయణ ఆలయం ధ్వంసమైంది. దేవతపై నల్లరంగు పూసి గోడలపై ‘యేసు ఒక్కడే దేవుడు ’ అని కూడా స్ప్రే చేశారు. గోడలపై క్రిస్టియన్ క్రాస్ పెయింట్ చేసారు. 2015 ఫిబ్రవరిలో కెంట్, సీటెల్ మెట్రోపాలిటన్ ప్రాంతంలో హిందూ దేవాలయాలలో విధ్వంసం సృష్టించారు. 2015 ఏప్రిల్‌లో ఉత్తర టెక్సాస్ లోని ఒక హిందూ దేవాలయం గోడలపై జాతి హత్యాకాండ సమర్థక చిత్రాలను స్ప్రే పెయింట్ చేశారు. పిట్స్‌బర్గ్‌లోని శ్రీవేంకటేశ్వర ఆలయాన్ని కూడా ధ్వంసం చేసి 15,000 డాలర్ల విలువైన నగలు అపహరించారు.
కాలిఫోర్నియా పాఠ్యపుస్తకంలో హిందూ చరిత్రపై నిరసన
US రాష్ట్రంలోని కాలిఫోర్నియాలో చరిత్ర పాఠ్యపుస్తకాల్లో హిందూ మతాన్ని చిత్రీకరించిన విధానంపై వివాదం 2005లో మొదలైంది. టెక్సాస్‌కు చెందిన వేదిక్ ఫౌండేషన్, అమెరికన్ హిందూ ఎడ్యుకేషన్ ఫౌండేషన్ లు కాలిఫోర్నియా కరికులమ్ కమిషన్‌కు ఫిర్యాదు చేశాయి. ఆరవ తరగతి చరిత్ర పాఠ్యపుస్తకాలలో భారతీయ చరిత్ర, హిందూ మతం కవరేజీలు హిందూ మతానికి వ్యతిరేకంగా ఉన్నాయని వాదించారు. వివాదాస్పద అంశాలలో పాఠ్యపుస్తకంలో కుల వ్యవస్థ, ఇండో-ఆర్యన్ వలస సిద్ధాంతం, భారతీయ సమాజంలో మహిళల స్థితి చిత్రణ ఉన్నాయి.
మూలాలు
వర్గం:దేశాల వారీగా హిందూమతం వర్గం:అమెరికా
పోలీస్ భార్య
పోలీస్ భార్య 1990, నవంబర్ 20న విడుదలైన తెలుగు చలనచిత్రం. రేలంగి నరసింహారావు దర్శకత్వం వహించిన ఈ చిత్రంలో విజయ నరేష్, సీత, గొల్లపూడి మారుతీరావు, ఆహుతి ప్రసాద్ ముఖ్యపాత్రలలో నటించగా,  రాజ్ - కోటి సంగీతం అందించారు.
బతుకమ్మ చీరలు
బతుకమ్మ చీరలు, బతుకమ్మ పండుగ సందర్భంగా తెలంగాణ రాష్ట్రం లో 18 సంవత్సరాలు నిండిన ఆడబిడ్డలందరికీ తెలంగాణ ప్రభుత్వం కానుకగా అందిస్తున్న చీరలు. మరమగ్గ నేతన్నలకు ఉపాధి కల్పించటంతోపాటు అడపడుచులకు ప్రేమపూర్వక చిరుకానుక అందించే ఉద్దేశ్యంతో 2017లో బతుకమ్మ పండుగ సందర్భంగా ఈ బతుకమ్మ చీరల పంపిణీ కార్యక్రమం ప్రారంభించబడింది.
ప్రారంభం
బతుకమ్మ పండుగ నేపథ్యంలో తెలంగాణ ఆడబిడ్డలను గౌరవించుకునే సంప్రదాయం తెలంగాణలో తరతరాలుగా కొనసాగుతూవస్తోంది. తెలంగాణ రాష్ట్రం ఏర్పడిన తరువాత తెలంగాణ ప్రభుత్వం బతుకమ్మ పండుగను రాష్ట్ర పండుగగా ప్రకటించి, ప్రతిఏటా ప్రభుత్వం తరపున బతుకమ్మ ఉత్సవాలను ఘనంగా నిర్వహిస్తున్నారు. అందులో భాగంగా తెలంగాణ రాష్ట్రంలోని హిందూ, ముస్లిం, క్రైస్తవులతో పాటు అన్ని కులాలు, అన్ని మతాల పేద మహిళలందరికీ బతుకమ్మ కానుకను అందించాలన్న ముఖ్యమంత్రి కేసీఆర్ అలోచనలోంచి ఈ బతుకమ్మ చీరల పంపిణీ కార్యక్రమం ప్రారంభించబడింది.
మొదట్లో 30 డిజైన్ల చీరలతో ప్రారంభమైన బతుకమ్మ చీరల పంపిణీ 225 డిజైన్లకు చేరుకుంది. బతుకమ్మ చీరల ఆర్డర్‌తో ఒక్కో చేనేత కార్మికుడికి సగటున రూ.20 వేలు సంపాదన సమకూరుతోంది.
పంపిణీ వివరాలు
ప్రతిఏటా నవరాత్రుల సందర్భంగా ప్రజాప్రతినిధులు వారివారి ప్రాంతాలలో అర్హులైనవారికి చీరల పంపిణీని ప్రారంభిస్తారు. చీరల పంపిణీకి రాష్ట్రవ్యాప్తంగా గ్రామాలు, మున్సిపల్ వార్డులు, కార్పోరేషన్ డివిజన్ల వారీగా రేషన్‌ షాపులకు సమీపంలో పంపిణీ కేంద్రాలను ఏర్పాటు చేస్తున్నారు. గ్రామాల్లో రేషన్‌ డీలర్‌, పంచాయతీ కార్యదర్శి, మహిళా సంఘం ప్రతినిధులతో కూడిన కమిటీ.. పట్టణాలు, నగరాల్లో రేషన్‌ డీలర్‌, మున్సిపల్ బిల్‌ కలెక్టర్‌, మహిళా సంఘం ప్రతినిధుల కమిటీ ఆధ్వర్యంలో పంపిణీ జరుగుతుంది. ఆహార భద్రత కార్డులతో వచ్చి మహిళలు చీరలు తీసుకునే అవకాశం ఉంటుంది.
మూలాలు
వర్గం:తెలంగాణ ప్రభుత్వ పథకాలు వర్గం:తెలంగాణ వర్గం:చీరలు